AIŠKINAMASIS RAŠTAS

Dėl Molėtų rajono savivaldybės tarybos 2023 m. rugsėjo 27 d. sprendimo Nr. B1-214 „Dėl biudžetinės įstaigos Molėtų ugniagesių tarnybos likvidavimo“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisti Molėtų rajono ugniagesių tarnybos (toliau - Tarnyba) likvidavimo datą, nustatant Tarnybos likvidavimo datą - 2023 m. gruodžio 31 d.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Teigiamos pasekmės – pakeitus datą Savivaldybė suteiks galimybę likviduojamai Tarnybai laiku atsiskaityti su tiekėjais ir nutraukti sutartį dėl patalpų nuomos Molėtų r. sav., Alanta, Sodo alėjos g. 2D.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Sprendimo 4 punkte nustatyta, kad „nustatyti Molėtų rajono ugniagesių tarnybos likvidavimo datą - 2023 m. lapkričio 30 d.“.

Pagal Sprendimu nustatytą terminą Tarnyba turi būti likviduota iki 2023 m. lapkričio 30 d. 2023 m. lapkričio 22 d. iš likvidatoriaus gauta raštas Nr. VD101 (6.8) „Dėl tarnybos likvidavimo termino pratęsimo“, kuriame nurodoma, kad iki nurodytos datos, t. y. iki 2023-11-30 Tarnyba nespės atsiskaityti su tiekėjais, nes daugelis tiekėjų sąskaitas pateikia pasibaigus mėnesiui. Taip pat negali šiuo metu nutraukti ir išregistruoti nuomos sutarties dėl patalpų Molėtų r. sav., Alanta, Sodo alėjos g. 2D. Priešgaisrinės apsaugos ir gelbėjimo departamento atlieka patalpų nuomos Molėtų r. sav., Alanta, Sodo alėjos g. 2D pirkimą ir planuoja iki 2023 m. gruodžio 31 d. pasirašyti nuomos sutartį.